**Bəhruz Həsən oğlu Axundov** — Azərbaycan Naşirlər və Poliqrafçılar Birliyinin sədri (2012), Yeni Azərbaycan Partiyasının, Azərbaycan Yazıçılar Birliyinin və Azərbaycan Ağ­­­saq­­qallar Şurasının üzvü.

Həyatı
------

1954-cü il yanvarın 2-də ziyalı ailəsində anadan olmuşdur.

1977-ci ildə ADU-nun (indi BDU) jurnalistika fakültəsini bitir­miş­dir. 1970-ci ildən əmək fəaliyyətinə başlamış, Ağdam rayon fəhlə-gənclər məktəbində, pio­ner və mək­təb­li­lər evin­də (1970–1973), Ağdam rayon Komsomol Komitəsində bölmə və şöbə müdiri, sonra isə raykomun katibi və ikinci katibi vəzifələrində (1973–1980) çalış­mış­­dır. 1981-ci ildən əmək fəaliyyəti Bakı şəhəri ilə bağlıdır. Bakı "Yeni kitab" mət­bəə­sində (son­ralar 3№-li mət­bəə), sonra isə "Kommunist" (indiki "Azərbaycan") nəşriy­ya­tın­da müx­­­təlif vəzifələrdə işlə­miş (1981–1984), Azərbaycan Respublikası Maarif Nazir­liyi (indi Təhsil Nazirliyi) mətbəəsinin direktoru (1985–1992) vəzifəsində çalışmışdır.

1992-ci ilin sonlarında Azərbaycanda yaradılan son, müstəqil Azərbaycanın isə ilk döv­lət nəşriyyatı olan "Təhsil"in yaradıcısı və direktoru olmuş, respublikada özəlləşdirmə proq­ramı həyata keçirilənədək bu vəzifədə çalışmışdır.

2007-ci ildən hal-hazıra qədər "Təh­sil Nəşriyyat-Poliqrafiya" MMC-nin təsisçisi və baş direktorudur. Onun rəhbərliyi ilə yüzlərlə adda dərslik və dərs vəsaiti, ictimai-siyasi, elmi-kütləvi, bə­dii-publisistik ədəbiyyatlar və akademik nəşrlər işıq üzü görmüşdür. Başçılıq etdiyi "Təhsil" nəşriyyatı ardıcıl olaraq 2005–2010-cu illərdə "İlin nəşriy­yatı", nəşr etdiyi kitab­la­rın bir çoxu "İlin kitabı" və s. fəxri adlara layiq görülmüşdür.

Bəhruz Axundovun naşiri və tərtibçisi olduğu onlarla nəşr nümunələri dəfələrlə nüfuzlu beynəlxalq kitab sərgilərində ölkəmizi layiqincə təmsil etmiş, mütəxəssislər tərəfindən yük­­­sək qiymətləndirilmişdir. Naşiri olduğu, 6 dildə nəşr edilən "Qarabağ real tarix, faktlar, sə­nəd­lər" kitabı 2005-ci il­də beynəlxalq "Kitab sənəti" müsabiqəsinin qalibi olmuş, 2012-ci ildə Azərbaycan Res­publikasının "Dövlət mükafatı"na layiq görülmüşdür (müəlliflər Ya­qub Mahmudov, Kə­rim Şükürov). B.Axundovun nəşr etdiyi daha 3 kitab: "Atlantlar" – (müəl­lif Çingiz Əli­oğlu) 2006-cı, "Novruz" (müəlliflər Ədalət Vəliyev, Vaqif Bəhmənli) və "Hop­hop­­na­mə" (M.Ə.Sa­­bir) 2012-ci ildə beynəl­xalq "Kitab sənəti" müsabiqəsinin qa­li­bi ol­muşdur. Bəhruz Axundov res­pub­likanın nəş­riy­­yat və poliqrafiya tari­xində "Kitab sənəti" bey­nəlxalq müsabiqəsinin baş mükafatı olan "Qran-Pri"yə layiq görülmüş "Çər­çivə" adlı ilk Azərbaycan kitabının da tərtibçisi və naşiridir.

2012-ci ildə Bəhruz Axundov rəhbərlik etdiyi "Təhsil Nəşriyyat-Poliqrafiya" müəssi­sə­si Azər­bay­can nəşriyyatları arasında ilk dəfə olaraq Beynəlxalq "Ticarət Liderləri Klubu"­nun "Keyfiyyətə görə" qızıl medal, xüsusi priz və diplomunu (İspaniya, Madrid), OMAK – Beynəlxalq Menecment Assosia­siyası klubunun 50 ölkənin 60-dan çox təşkilatı arasında "Naviasiya və keyfiyyətə görə Yeni ERA" Beynəlxalq müka­fa­tını və xüsusi diplomlarını (Al­maniya, Berlin), keyfiyyət və kommersiya prestijinə görə "Avropa­nın Qızıl mükafatı"nı (Fransa, Paris) almışdır.

Bəhruz Axundov pedaqoji fəaliyyət də göstərir. O, 2006-cı ildən Azər­bay­can Dövlət Mədəniyyət və İncəsənət Universitetində müəllim, baş müəllim, 2011-ci il­dən isə dosent vəzifəsində çalışır. Təcrübəli naşir-publisist öz sevimli peşəsini tələbələrinə də hə­vəslə öyrədir. O, "Azər­­baycanca–Rusca, Rusca–Azərbaycanca atalar sözləri və zərbi-məsəllər lüğəti" (İlyas Hə­midov, Bəhruz Axundov, Leyla Həmidova); "Nəşriyyat işinin əsasları" (Bəhruz Axun­dov, Mahmud Mahmudov); "Nəşriyyat-Poliqrafiya və jurna­lis­tika terminlərinin izahlı lüğəti" (Bəhruz Axundov, Rəhimağa İmaməliyev, Mahmud Mah­­mudov), on­lar­la məqalə, pub­li­sis­tik yazıların, şeir və hekayələrin müəllifi, ali məktəblər üçün hazırlanmış dörd tədris proq­ra­mının tərtibçisi, 100-dən çox kitabın naşiridir.
Bəhruz Axundov 2012-ci ildə yeni təsis edilmiş Azərbaycan Naşirlər və Poliqrafçılar Birliyinin sədri seçilmişdir. Yeni Azərbaycan Partiyasının, Azərbaycan Yazıçılar Birliyinin və Azərbaycan Ağ­­­saq­­qallar Şurasının üzvüdür.

Evlidir, 3 övlad atasıdır.

İstinadlar
----------

1. ↑  "AXUNDOV BƏHRUZ HƏSƏN OĞLU". 2013-07-29 tarixində orijinalından arxivləşdirilib. İstifadə tarixi: 2013-08-23.

Xarici keçidlər
---------------


Vikianbarda ***Bəhruz Axundov*** ilə əlaqəli mediafayllar var.